Here is a page extracted from Wikipedia that may contain CSS, HTML, and a lot of unformatted text.

Title: The Martian (cinta)
Content: The Martian (títol orichinal en anglés, esrtenata en Aragón con o títol en castellano Marte (The Martian)) ye una cinta estausunidense de cine de sciencia ficción de l'anyo 2015, dirichida por Ridley Scott y producida por Simon Kinberg, Ridley Scott, Michael Schaefer y Mark Huffam con guión de Drew Goddard, protagonizada por Matt Damon, Jessica Chastain, Kristen Wiig, Jeff Daniels, Michael Peña, Kate Mara, Sean Bean, Sebastian Stan, Aksel Hennie y Chiwetel Ejiofor.

Drew Goddard adaptó o guión de The Martian, una novela de 2011 d'Andy Weir. A cinta amuestra a luita solitaria d'un astronauta (Matt Damon) por sobrevivir en Marte dimpués d'haber estau deixau dezaga, y os esfuerzos d'a NASA pa rescatar-lo y trayer-lo de tornada a la Tierra.

Producida a traviés de 20th Century Fox, a cinta ye una coproducción d'o Reino Uniu y Estaus Unius. O productor Simon Kinberg prencipió a desembolicar a cinta dimpués de que Fox optara por a novela en marzo de 2013, que Drew Goddard adaptó en un guión y inicialment s'adchuntó pa endrezar, pero a cinta no abanzó. Scott reemplazó a Goddard como director, y con Damon como personache prencipal, a producción estió aprebada. O rodache prencipió en noviembre de 2014 y duró bels setanta días. Se construyoron vinte sets en uno d'os scenarios de sonito mas grans d'o mundo en Budapest, Hongría. Wadi Rum en Chordania tamién se fazió servir pa filmacions exteriors.

A cinta s'engueró en o Festival Internacional de Cine de Toronto de 2015 o 11 de setiembre de 2015, entre que l'enguero en Londres se levó a cabo o 24 de setiembre de 2015. A cinta s'engueró en o Reino Uniu o 30 de setiembre de 2015 y en os Estaus Unius o 2 d'octubre de 2015 en 2D, 3D, IMAX 3D y 4DX. Recibió criticas positivas y replegó mas de $ 630 millons en tot o mundo, convertindo-se en a cinta mas taquillera de Scott dica a calendata, asinas como a decena cinta mas taquillera de 2015. The Martian recibió elochios por a suya adreza, efectos visuals, partitura musical, guión, precisión y simpatía, en gran parti a causa de l'actuación de Damon. Recibió cuantos elochios, incluiu o Globo d'Oro a la Millor Cinta - Musical u Comedia, siet nominacions en os 88 Premios Oscar de l'Academia, incluindo Millor Cinta y Millor Guión Adaptau pa Goddard, y o Premio Hugo de 2016 a la Millor Presentación Dramatica. Damon ganó o Globo d'Oro a lo Millor Actor - Cinta Musical u Comedia y estió nominau a cuantos premios, incluiu o Premio Oscar de l'Academia a lo Millor Actor, o Premio BAFTA a lo Millor Actor en un Paper Protagonista y o Premio Critics 'Choice a lo Millor Actor.

Reparto 
 Matt Damon como Mark Watney.
 Jessica Chastain como Melissa Lewis.
 Kristen Wiig como Annie Montrose.
 Jeff Daniels como Theodore "Teddy" Sanders.
 Michael Peña como Rick Martinez.
 Sean Bean como Mitch Henderson.
 Kate Mara como Beth Johanssen.
 Sebastian Stan como Dr. Chris Beck.
 Aksel Hennie como Dr. Alex Vogel.
 Mackenzie Davis como Mindy Park.
 Benedict Wong como Bruce Ng.
 Donald Glover como Rich Purnell.
 Chen Shu como Zhu Tao.
 Eddy Ko como Guo Ming .
 Chiwetel Ejiofor como Vincent Kapoor.

Se veiga tamién 
 Cine en 2015.
 Cintas de 2015.

Referencias 

Cintas con banda sonora orichinal de Harry Gregson-Williams
Cintas con dirección de fotografía de Dariusz Wolski
Cintas con guión de Drew Goddard
Cintas d'Estaus Unius
Cintas de cine de ciencia-ficción
Cintas en anglés
Cintas producidas por Mark Huffam
Cintas producidas por Michael Schaefer
Cintas producidas por Ridley Scott
Cintas producidas por Simon Kinberg